Halina Kobeckaitė

Halina Kobeckaitė (g. 1939 m. gruodžio 20 d. Trakuose) – Lietuvos diplomatė, vertėja, žurnalistė, humanitarinių mokslų daktarė.

 Biografija 
Tėvas Simonas Kobeckas, vyras Mykolas Firkovičius, duktė Karina Firkavičiūtė.

1962 m. Vilniaus universitete baigė žurnalistiką. 1962–1963 m. Taškento universitete studijavo uzbekų filologiją. 1964–1967 m. Kauno medicinos institute dėstė estetiką. 1967–1970 m. Maskvos universiteto aspirantė. 1972 m. filosofijos mokslų kandidatė. 1971–1989 m. Vilniaus inžinerinio statybos instituto dėstytoja, nuo 1976 m. docentė.

1988–1990 m. Sąjūdžio Seimo, Sąjūdžio Vilniaus miesto tarybos narė. 1988–1994 m. Lietuvos karaimų kultūros bendrijos pirmininkė. 1990–1994 m Tautybių departamento prie LRV generalinė direktorė.http://www3.lrs.lt/pls/inter3/dokpaieska.showdoc_l?p_id=3470 1992–1994 m. Lietuvos-Turkijos draugijos prezidentė. 1994–1997 m. LR nepaprastoji ir įgaliotoji ambasadorė Estijoje, 1997–2004 m. Turkijoje, nuo 2001 m. taip pat ir Azerbaidžanui bei Uzbekijai. 2004–2007 m. prezidento Valdo Adamkaus patarėja. 2007–2011 m. ambasadorė Suomijoje.

 Kūryba 
Verčia iš tiurkų, lenkų ir rusų kalbų. Išvertė azerbaidžaniečių (Anaras, Iljasas Efendijevas, Mehdi Huseinas, Magsudas Ibrahimbejovas, Jusifas Samedoglu, Elčinas Huseinbeili), kazachų (A. Alimžanovas, A. Nurpeisovas), turkmėnų (T. Džumageldijevas), uzbekų (S. Achmadas, G. Guliamas, O. Jakubovas, P. Kadyrovas, A. Muchtaras, T. Pulatovas, U. Umarbekovas) romanų, apysakų ir kt. prozos kūrinių. Parašė straipsnių literatūros vertimų, estetikos, kultūros teorijos, karaimų istorijos klausimais.

 Bibliografija 
 Menas ir estetinis auklėjimas, 1989 m.
 Lietuvos karaimai, 1997 m.

 Įvertinimas 
 1997 m. Gedimino 3 laipsnio ordinas http://www3.lrs.lt/pls/inter3/dokpaieska.showdoc_l?p_id=41040
 1998 m. Estijos 2 laipsnio Marijos žemės ordinas
 2003 m. Ordino „Už nuopelnus Lietuvai“ Komandoro kryžius http://www3.lrs.lt/pls/inter3/dokpaieska.showdoc_l?p_id=205778
 Apdovanojimas (už visą gyvenimą puoselėtą toleranciją), Nacionaliniai lygybės ir įvairovės apdovanojimai 2013Lygybės ir įvairovės apdovanojimai – „Skamp“, V. Mizarui ir DELFI apžvalgininkui

 Šaltiniai 

|-

|-

|-

Kategorija:Lietuvos ambasadoriai Estijoje
Kategorija:Lietuvos ambasadoriai Turkijoje
Kategorija:Lietuvos ambasadoriai Suomijoje
Kategorija:Lietuvos pedagogai
Kategorija:Lietuvos vertėjai
Kategorija:Lietuvos žurnalistai
Kategorija:Lietuvos karaimų bendruomenės veikėjai
Kategorija:Vilniaus politikai